b'\n_START_ARTICLE_\nSuper Bowl LIII\n_START_SECTION_\nValintaprosessi\n_START_PARAGRAPH_\nNFL julkaisi toukokuussa 2015 nelj\xc3\xa4n kaupungin listan, josta omistajat \xc3\xa4\xc3\xa4nestiv\xc3\xa4t vuosien 2019 ja 2020 Super Bowlien is\xc3\xa4nt\xc3\xa4kaupungit. \xc3\x84\xc3\xa4nestys suoritettiin toukokuussa 2016. Listalla olivat Atlantan lis\xc3\xa4ksi Miami, New Orleans ja Tampa. NFL julkisti 24. toukokuuta 2016, ett\xc3\xa4 Atlanta saa j\xc3\xa4rjest\xc3\xa4\xc3\xa4 Super Bowl LIII:n. Samalla ilmoitettiin, ett\xc3\xa4 stadionina toimii Mercedes-Benz Stadium, joka oli tuolloin rakenteilla.\n_START_SECTION_\nTelevisiointi\n_START_PARAGRAPH_\nYhdysvalloissa televisiointioikeudet ovat vuorossa CBS:ll\xc3\xa4. Viimeksi CBS televisioi Super Bowlin vuonna 2016. Elokuussa 2018 CBS julkaisi, ett\xc3\xa4 Jim Nantz, Tony Romo ja Tracy Wolfson hoitavat selostuksen.'